text: Kylede mobilen ad h... til 
  24 september 2011 kl. 16.44
  Mange har tit lyst til det. I Esbjerg lavede atletikklubben lørdag en disciplin ud af det.
  Mange har ofte stået i den situation, at de godt kunne finde på at kaste deres mobiltelefon langt væk. Nogen har da også gjort det. 
  Atletikklubben i Esbjerg afholdt lørdag ligefrem en sportsdisciplin i det: Mobilkast. 
  Og mange udøvere kunne virkelig sende mobilen ad h... til. Længste kast var på over 80 meter. Om mobilen stadig dur efter den flyvetur, melder historien intet om.
  